Resolució 93/2017, de 21 de març
Retribucions dels electes i del personal locals.
La GAIP no és competent per pronunciar-se sobre el compliment de les obligacions de publicitat activa; les obligacions de publicitat activa es projecten en un àmbit material més reduït que el del dret d'accés a la informació, però comporten un grau més intens de difusió; si una matèria ha de ser objecte de publicitat activa, amb més raó pot ser objecte de l'exercici del dret d'accés, ja que o bé no hi concorren límits, o bé el legislador ja ha decidit que preval l'accés.
L'Administració pot remetre l'accés a la informació sol·licitada al portal de transparència, però només si aquest la facilita de forma clara i senzilla.
Número d'expedient de la reclamació: 55/2017.
El que demana en primera instància la sol·licitud d'accés a la informació pública presentada per la persona reclamant és que l'Ajuntament de Bellvei publiqui en el seu portal de transparència (o equivalent) la informació retributiva indicada als apartats 1. b (les retribucions, indemnitzacions i dietes, les activitats i els béns i les indemnitzacions que han de percebre en deixar d'exercir el càrrec dels alts càrrecs, als quals s'assimilarien els electes locals) i 1. e (la informació general sobre les retribucions, indemnitzacions i dietes percebudes pels empleats públics, agrupada en funció dels nivells i els cossos) de l'article 11 LTAIPBG.
La GAIP no és competent per pronunciar-se sobre el compliment de les obligacions de publicitat activa per part de les Administracions catalanes.
Les obligacions de transparència o publicitat activa definides al Títol II de l'LTAIPBG obliguen les administracions públiques a fer pública amb caràcter general la informació afectada, de manera que la pugui consultar qualsevol persona, de manera immediata, sense necessitat de demanar-la.
El dret d'accés a la informació pública, en canvi, es projecta sobre tota la informació que és a mans de l'Administració, hagi de ser objecte de publicitat activa o no.
Les obligacions de publicitat activa es projecten en un àmbit material més reduït que el del dret d'accés a la informació, però comporten un grau més intens de difusió.
Si una matèria ha de ser objecte de publicitat activa, amb més raó pot ser objecte de l'exercici del dret d'accés, ja que o bé no hi concorren límits, o bé el legislador ja ha decidit que preval l'accés.
En aquest cas la persona reclamant no pretén que la GAIP es pronunciï sobre com compleix l'Ajuntament de Bellvei les seves obligacions de publicitat activa, si bé les utilitza per determinar en segona instància el contingut de la informació pública a la que vol tenir accés.
Per les raons exposades a l'apartat anterior, és inqüestionable el dret de la persona reclamant a obtenir la informació demanada següent:
L'Ajuntament respon remetent al web municipal, amb indicacions aparentment precises als documents que contenen la informació relativa a les retribucions, indemnitzacions i dietes dels empleats públics.
En relació amb aquesta informació cal fer les valoracions següents:
Està clar que l'LTAIPBG admet aquesta via de facilitar la informació demanada en exercici del dret d'accés: si la informació ja ha estat publicada i s'hi pot accedir fàcilment, n'hi ha prou amb indicar la font (article 36.1. b ).
Al web de l'Ajuntament de Bellvei no és fàcil, tanmateix, accedir a la informació relativa a les retribucions, indemnitzacions i dietes dels càrrecs electes, ja que s'ha de deduir creuant documents diferents (un anunci relatiu al règim de dedicacions, per una banda, i els acords de delegació, per l'altra), fins al punt que és comprensible que a la Reclamació s'afirmi que al web municipal no s'hi troben les retribucions dels càrrecs electes.
A més d'aquesta dificultat, el resultat és incert (no hi ha una llista clara d'electes amb retribució) i només s'obtenen dades sobre retribucions i indemnitzacions per assistència a reunions, sense cap referència a dietes i a eventuals indemnitzacions pel cas de deixar d'exercir el càrrec.
En quant a la informació relativa a les retribucions del personal de l'Ajuntament, el web municipal proporciona un quadre amb la llista dels diversos conceptes retributius i la suma anual de cada un d'ells, incomplint d'aquesta manera el requeriment legal de proporcionar aquesta informació agrupada en funció dels nivells i dels cossos.
Sense entrar a valorar si amb la informació donada al web municipal l'Ajuntament compleix o no els requeriments de publicitat activa de l'LTAIPBG, el cert és que no satisfà el dret de la persona reclamant d'obtenir tota la informació que ha sol·licitat, que entre altres qüestions ha de satisfer els aspectes següents:
L'obtenció d'aquesta informació es pot remetre al web municipal, sempre i quan aquest l'ofereixi efectivament i de manera fàcilment accessible, però tanmateix no sembla que sigui aquest el cas.
Els antecedents posen de manifest que s'hauria produït silenci administratiu en la tramitació de la sol·licitud d'informació pública de la que deriva aquesta Reclamació, ja que va ser presentada el 24 d'octubre de 2016, i l'Ajuntament no va respondre fins el 9 de desembre, quan la persona sol·licitant ja s'havia adreçat de nou a l'Ajuntament i havia argumentat la producció del silenci administratiu positiu i havia requerit el lliurament de la informació estimada presumptament, tot en aplicació del previst pels articles 33, 35 i 36.1 LTAIPBG.
Les raons donades per l'Ajuntament per explicar que encara no estaria complint plenament les obligacions de publicitat activa (que certament poden presentar una considerable complexitat tecnològica per a molts ajuntaments), no justifiquen el retard en facilitar la informació demanada per la via de l'exercici del dret d'accés a la informació pública, ja que objectivament es tracta d'informació d'obtenció fàcil pels serveis municipals.
Sobre la base dels antecedents i fonaments jurídics exposats, el Ple de la GAIP, en la sessió de 21 de març de 2017, resol per unanimitat: